钦定古今图书集成/明伦汇编/氏族典/第388卷 > 李益
## 钦定古今图书集成/明伦汇编/氏族典/第388卷 > 李益

按《唐书李益传》：“益，故宰相揆族子，于诗尤长。贞元末，
名与宗人贺相埒。每一篇成，乐工争以赂求取之，被
声歌，供奉天子。至《征人》《早行》等篇，天下施之图绘。少
痴而忌克，防闲妻妾苛严，世谓妒为李益疾。刘济辟
置幕府，进为营田副使。宪宗召为秘书少监，集贤殿
学士，累迁左散骑常侍。太和初，以礼部尚书致仕，卒。”
时又有太子庶子李益同在朝，故世言“文章李益”以
辨云。